Is-sena l-oħra f'Ottubru kelli avventura vera eċitanti. Kont miexi ġol-Bosk tal-Buskett u lmaħt dar qadima. Kienet tidher qisha dar normali ta' xi mara xiħa. Kien hemm il-grada ta' quddiem miftuħa. Jien ma kontx naf x'se naqbad nagħmel. Għelbitni l-kurżità u bdejt dieħel mill-grada inkiss inkiss... Bdejt nisma' ħafna ħsejjes misterjużi. Indunajt li d-dar kienet imsaħħra. Bdejt inħares madwar id-dar u rajt ħafna għanqbud u ħarsijiet iduru madwar id-dar. Il-bieb ta' barra kien miftuħ. Kont imbeżża' u mwerwer. Dħalt ġewwa u rajt ħafna injam imkisser, ħafna toqob ġol-art u valenu mferrex ma' kullimkien. Smajt ħafna ħsejjes ta' affarijiet jaqgħu u bibien u twieqi jinstabtu. F'DAQQA WAĦDA NGĦALAQ IL-BIEB U T TWIEQI KOLLHA... Jien bdejt nitriegħed bil-biża'. Imxejt aktar 'il ġewwa u quddiemi kien hemm taraġ għal fuq. Fit-tieni sular kien jidher li kien hemm xi dawl. Smajt ħoss ta' mara tidħak. Kienet saħħara qed tħallat xi kimika ma' affarijiet diżgustanti. Is-saħħara mxiet għal kamra oħra u jien bl-għaġla tlajt it-taraġ u staħbejt wara skrivanija se taqa' biċċiet. Is-saħħara kellha għajnejha bħal ta' qattus. Demmi sar ilma bil-qatgħa li ħadt! Malli s-saħħara kienet qed tħares in-naħa l-oħra ħtaft vażett. Fuqu kien hemm miktub "Potion tal-inviżibilità". Qbadt u xrobtu u sirt inviżibbli. Fi ftit sekondi sibt ruħi ġo kamra u rajt teżor mimli deheb u fidda. Dak il-ħin ma bdejtx nemmen lil għajnejja! Ridt noħroġ 'il barra imma ma kontx naf kif. Il-BIEB KIEN MAGĦLUQ. Is-saħħara semgħetni nagħmel ħoss u bdiet tgħajjat. Ġrejt għal fuq il-bejt u rrnexxieli noħroġ minn toqba li kien hemm ġol-ħajt. Qbiżt għal fuq siġra u nżilt. Ġrejt kemm flaħt bit-teżor f'idi. Sirt tifel vera sinjur. KONT SIRT MILJUNARJU!!!
Il-bieb li ngħalaq – Mattheus Ciantar 7B